Αράζ Ναχτσιβάν

Η Αράζ Ναχτσιβάν Πεσακάρ Φουτμπόλ Κλουμπού (αζερικά:  Araz-Naxçıvan Peşəkar Futbol Klubu), περισσότερο γνωστή ως Αράζ ΠΦΚ (αζερικά:  Araz-Naxçıvan PFK), είναι αζερικός ποδοσφαιρικός σύλλογος με έτος ίδρυσης το 1967 και έδρα το Ναχιτσεβάν, στο δυτικό άκρο της χώρας.

 Ιστορία 
Σοβιετική περίοδος

Ο σύλλογος ιδρύθηκε την άνοιξη του 1967, με την επωνυμία Αράζ. Εκείνη την εποχή, επειδή η ποδοσφαιρική σεζόν στο πρωτάθλημα της ΕΣΣΔ είχε ήδη ξεκινήσει, η συμμετοχή της ομάδας αναβλήθηκε για την επόμενη σεζόν. Έτσι το 1968  συμμετείχε στο πρωτάθλημα του Β’ Ομίλου της  Γ’ Ζώνης της Πρώτης Κατηγορίας της Σοβιετικής Ένωσης.  Ο πρώτος αγώνας της ομάδας ήταν εναντίον της «Dashgyn». 

Από το 1977 έως το 1989, με σύντομα διαλείμματα, συμμετείχε στον Ά Όμιλο της Β' Κατηγορίας της ΕΣΣΔ, Το 1987, η ομάδα αγωνίστηκε στο εγχώριο πρωτάθλημα του Αζερμπαϊτζάν και κέρδισε τον πρώτο της τίτλο, καθώς ανακηρύχθηκε πρωταθλήτρια της Αζερικής Σοβιετικής Σοσιαλιστικής Δημοκρατίας. Ο τίτλος αυτός της επέτρεψε να επιστρέψει στο ενιαίο Πρωτάθλημα Ποδοσφαίρου της ΕΣΣΔ. Με την κατάρρευση της ΕΣΣΔ, η Αράζ έπαυσε την δραστηριότητά της.  

Κατά την Σοβιετική περίοδο, στην ομάδα αγωνίστηκαν γνωστοί ποδοσφαιριστές όπως οι Boyukaga Gadzhiev, Vagif Sadykhov, Oktay Abdullayev, Novruz Azimov, Mashalla Akhmedov, Ilgar Huseynov, Asim Ibrahimov, Jeyhun Huseynov, Allahverdi Safarov, Ibrahim Rzayev. Πρώτος προπονητής του συλλόγου διετέλεσε ο διάσημος παίκτης της Νεφτσί Μπακού, ο Tofik Akhundov.

Μετασοβιετική περίοδος

Το 2001, η ομάδα επανιδρύθηκε και συμμετείχε  Πρέμιερ Λιγκ του Αζερμπαϊτζάν.
Ωστόσο, ένα χρόνο αργότερα, λόγω οικονομικών δυσκολιών, η ομάδα έπαψε να υφίσταται ξανά.

Ο σύλλογος επανιδρύθηκε εκ νέου στις 23 Μαΐου 2013 και εντάχθηκε αμέσως στην  Α΄ Κατηγορία του Αζερμπαϊτζάν, δηλαδή στη δεύτερη υψηλότερη επαγγελματικό ποδοσφαιρική διοργάνωση της χώρας.

Στην πρώτη της κιόλας σεζόν, η Αράζ, προκάλεσε αίσθηση στους ποδοσφαιρικούς κύκλους της χώρας, αποκλείοντας την Σιμούρκ, (ομάδα της ανώτερης κατηγορίας) από το θεσμό του Κυπέλλου Αζερμπαϊτζάν ενώ παράλληλα κέρδισε και την την άνοδό της στην Πρέμιερ Λιγκ. Ωστόσο, τον Σεπτέμβριο του 2014, η Αράζ ενεπλάκη άμεσα σε ένα σκάνδαλο στημένων αγώνων, γεγονός που  οδήγησε τελικά στην αποχώρηση βασικών παικτών από τον σύλλογο και στην παρέμβαση αξιωματούχων της κυβέρνησης της Αυτόνομης Δημοκρατίας του Ναχιτσεβάν.

Στις 3 Νοεμβρίου 2014, η Αράζ-Ναχτσιβάν ανακοίνωσε την πρόθεσή της για αποχώρηση από το πρωτάθλημα με το πρόσχημα των συνεχών μεροληπτικών αποφάσεων των διαιτητών,  και στη συνέχεια επακολούθησε η επίσημη ανακοίνωση της αποχώρησής της στις 17 Νοεμβρίου 2014 (και όλοι οι προηγούμενοι αγώνες της ομάδας, ακυρώθηκαν). Silvester ohne Araz aus der taz

Μετά από αυτό το περιστατικό, η Ποδοσφαιρική Ομοσπονδία του Αζερμπαϊτζάν απέκλεισε τον σύλλογο από τις διοργανώσεις της και χορήγησε στους παίκτες της ομάδας, το καθεστώς ελεύθερου παίκτη.

Η δεύτερη αναβίωση του συλλόγου πραγματοποιήθηκε 11 χρόνια αργότερα. Στις 18 Μαρτίου 2013, πραγματοποιήθηκε συνάντηση στο Ανώτατο Κοινοβούλιο της Αυτόνομης Δημοκρατίας του Ναχιτσεβάν (ΑΔΝ) με θέμα "Η τρέχουσα κατάσταση της φυσικής αγωγής και του αθλητισμού στην ΑΔΝ".

Στη συνάντηση αυτή, ο τότε πρόεδρος της ΑΔΝ, Βασίφ Ταλίμποφ, έδωσε εντολή στο Υπουργείο Νεολαίας και Αθλητισμού και στην Ποδοσφαιρική Ομοσπονδία της ΑΔΝ για την ανασύσταση του ποδοσφαιρικού συλλόγου Αράζ. 

Το 2013, η ομάδα πραγματοποίησε το ντεμπούτο της στην Α' Κατηγορία του Αζερμπαϊτζάν, με το όνομα PFC Αράζ-Ναχτσεβάν. Στις 14 Αυγούστου 2013, ο επανιδρυθείς σύλλογος πραγματοποίησε το πρώτο φιλικό αγώνα με την Neftchala FK. Ο αγώνας, που πραγματοποιήθηκε στο Κεντρικό Στάδιο της Πόλης στο Ναχιτσεβάν, προσέλκυσε 4.000 θεατές και έληξε ισόπαλος 1:1. 

Στην παρθενική της σεζόν (2013/2014), η Αράζ προβιβάστηκε στην Πρέμιερ Λιγκ, κατακτώντας τον τίτλο στην Α' Κατηγορία. Στον πρώτο αγώνα της Πρέμιερ Λιγκ, η ομάδα νίκησε τη Νεφτσί Μπακού με  3-0. «Araz»ın ilk oyununu 4 min azarkeş izlədi 

Η ομάδα συμμετείχε στην Πρέμιερ Λιγκ και τη σεζόν 2014/2015 αλλά μετά την ήττα από την Καραμπάγ (κατά την 11η αγωνιστική) με σκορ 0-4, η ομάδα αποχώρησε από το πρωτάθλημα. 

Η τρίτη επιστροφή της ομάδας στο επαγγελματικό ποδόσφαιρο της χώρας πραγματοποιήθηκε το 2021. Συμμετείχε στο Περιφερειακό Πρωτάθλημα της χώρας κατά τη σεζόν 2021/2022, καταλαμβάνοντας την τρίτη θέση. Την σεζόν 2022/2023, η ομάδα κατέλαβε την πρώτη θέση στην Α' Κατηγορία και προβιβάστηκε στην Πρέμιερ Λιγκ του Αζερμπαϊτζάν για την περίοδο 2023–2024.Исполком АФФА провел заседание, Эльмар Мамедъяров не запомнил решений – ВИДЕО 

Την σεζόν 2023/2024, η ομάδα κατέλαβε την 8η θέση. Κατά την αγωνιστική περίοδο 2024/2025, η ομάδα κατέλαβε την τρίτη θέση,συγκεντρώνοντας 44 βαθμούς, και έλαβε το δικαίωμα να αγωνιστεί στο ΟΥΕΦΑ Κόνφερενς Λιγκ.В Нахчыване прошел марш в честь выхода "Араза" в Лигу конференций - ВИДЕО.Αράζ: Η «Σταχτοπούτα» του Conference League στον δρόμο του Άρη

Στον πάγκο της βρίσκεται ο Ελμάρ Μπαχσίγιεφ από τον Απρίλιο του 2024.H πρωτοεμφανιζόμενη στα Ευρωπαϊκά σαλόνια Αράζ-Ναχτσιβάν

Γηπεδικές εγκαταστάσεις
Επίσημη έδρα της ομάδας είναι το Στάδιο της Πόλης του Ναχιτσεβάν, το οποίο έχει χωρητικότητα 12.000 θεατών. Ωστόσο από το το 2023 η ομάδα δίνει τους αγώνες πρωταθλήματος στο Μπακού και πιο συγκεκριμένα στο γήπεδο Liv Bona Dea Arena, χωρητικότητας 6.500 θεατών.

 Παραπομπές 

 Εξωτερικοί Σύνδεσμοι 


Κατηγορία:Ποδοσφαιρικές ομάδες Αζερμπαϊτζάν
Κατηγορία:Ιδρύσεις ποδοσφαιρικών ομάδων το 1967